23. marts

23. marts ir gada 82. diena pēc Gregora kalendāra (83. diena garajā gadā). Līdz gada beigām ir atlikušas 283 dienas.

 Vārda dienas 
Mirdza, Žanete, Žanna

 Notikumi 
 752. gads — Stefans tika ievēlēts par pāvestu, bet nomira trīs dienas vēlāk, pirms tika iesvētīts par pāvestu, tāpēc netika uzskatīts par likumīgu pāvestu.
 1847. gads — Bukarestē izcēlās liels ugunsgrēks, kurā nodega trešdaļa pilsētas.
 1848. gads — sākās Pirmais Itālijas Neatkarības karš.
 1849. gads — Viktors Emanuels II kļuva par Sardīnijas Karalistes karali.
 1901. gads — Filipīniešu—amerikāņu karš: amerikāņi sagūstīja Filipīnu prezidentu Emilio Agvinaldo.
 1919. gads:
 Milānā, Itālijā, Benito Musolīni nodibināja fašistu politisko kustību.
 izveidota Ungārijas Padomju Republika.
 1921. gads — Silēzijas iedzīvotāji plebiscītā nobalsoja par atpakaļpievienošanos Vācijai.
 1933. gads — Reihstāgs pasludināja Ādolfu Hitleru par Vācijas diktatoru.
 1939. gads — sākās Slovāku-Ungāru karš.
 1942. gads — Otrais pasaules karš: Indijas okeānā japāņu spēki sagrāba Andamanas salas.
 1954. gads — vjetmiņi ieņēma Djen Bjen Fu lidlauku, daļēji izolējot franču spēkus.
 1956. gads — Pakistāna kļuva par pirmo islāma republiku pasaulē.
 1965. gads — palaists kosmosa kuģis Gemini 3, pirmais ASV ar divu cilvēku apkalpi (Virdžils Grisoms un Džons Jangs).
 1982. gads — Gvatemalā notika valsts apvērsums.
 1983. gads — Stratēģiskās aizsardzības iniciatīva: ASV prezidents Ronalds Reigans paziņoja par plāniem veidot tehnoloģijas, lai pārtvertu ienaidnieka raķetes; prese to nosauca par "Zvaigžņu kariem".
 1987. gads — ASV televīzijā sāka demonstrēt seriālu "Hameleonu rotaļas".
 1989. gads — Zemei tuvs asteroīds 300 m diametrā pagāja garām Zemei tikai 640 000 km attālumā.
 1991. gads — sākās Sjerraleones pilsoņu karš.
 1998. gads — Krievijā no amata atkāpās premjerministrs Viktors Černomirdins.
 2001. gads — Krievijas orbitālā stacija Mir beidza pastāvēt, ieejot atmosfērā, nesadegušās atliekas iekrita Klusajā okeānā, netālu no Fidži.
 2021. gads — Suecas kanālā uz sēkļa uzskrēja un kuģu ceļu nosprostoja viens no lielākajiem konteinerkuģiem pasaulē — Ever Given. Šis notikums izraisīja ievērojamus traucējumus pasaules tirdzniecībā.

 Dzimuši 
 1749. gads — Pjērs Simons Laplass (Pierre-Simon Laplace), franču astronoms, matemātiķis un fiziķis (miris 1827. gadā)
 1769. gads — Viljams Smits (William Smith), angļu ģeologs (miris 1839. gadā)
 1829. gads — Otto Simonsons (Otto Simonson), vācu arhitekts (miris 1914. gadā)
 1858. gads — Ludvigs Kvide (Ludwig Quidde), vācu pacifists (miris 1941. gadā)
 1874. gads — Grentlijs Guldings (Grantley Goulding), britu vieglatlēts (miris 1947. gadā)
 1881. gads:
 Rožē Martēns di Gārs, franču rakstnieks (miris 1958. gadā)
 Hermanis Štaudingers (Hermann Staudinger), vācu ķīmiķis (miris 1965. gadā)
 1882. gads — Emmija Nētere (Emmy Noether), vācu matemātiķe (mirusi 1935. gadā)
 1887. gads — Felikss Jusupovs (Феликс Юсупов), krievu aristokrāts (miris 1967. gadā)
 1900. gads — Ērihs Fromms (Erich Fromm), vācu psihologs un filozofs (miris 1980. gadā)
 1905. gads — Džoana Kroforda (Joan Crawford), amerikāņu aktrise (mirusi 1977. gadā)
 1910. gads — Akira Kurosava (黒澤明), japāņu kinorežisors (miris 1998. gadā)
 1912. gads — Verners fon Brauns (Wernher von Braun), vācu raķešu konstruktors (miris 1977. gadā)
 1950. gads — Vēsma Baltgailis, latviešu izcelsmes Kanādas šahiste (mirusi 2021. gadā)
 1952. gads — Kims Stenlijs Robinsons (Kim Stanley Robinson), amerikāņu rakstnieks
 1956. gads — Žuze Manuels Barozu (José Manuel Barroso), portugāļu politiķis
 1959. gads — Jānis Urbanovičs, latviešu politiķis
 1964. gads — Houpa Deivisa (Hope Davis), amerikāņu aktrise
 1968. gads — Fernando Jerro (Fernando Hierro), spāņu futbolists
 1971. gads — Andrejs Ignatovičs, Latvijas hokejists
 1973. gads:
 Ježijs Dudeks (Jerzy Dudek), poļu futbolists
 Džeisons Kids (Jason Kidd), ASV basketbolists
 1974. gads — Žaume Koljets-Serra (Jaume Collet-Serra), katalāņu izcelsmes amerikāņu kinorežisors
 1976. gads:
 Rikārdu Zonta (Ricardo Zonta), Brazīlijas autobraucējs
 Mišela Monagana (Michelle Monaghan), amerikāņu aktrise
 1989. gads — Eriks Maksims Šupo-Motings (Eric Maxim Choupo-Moting), Kamerūnas futbolists
 1990. gads — Haime Algersuari (Jaime Alguersuari), Spānijas autosportists
 1996. gads — Aleksandrs Albons (อเล็กซานเดอร์ อัลบอน, Alexander Albon), britu un taizemiešu autosportists

 Miruši 
 1555. gads — Jūlijs III (Iulius III), Romas pāvests (dzimis 1487. gadā)
 1596. gads — Henrijs Untons (Henry Unton), angļu diplomāts
 1801. gads (j.s, pēc v.s. ) — Pāvils I, Krievijas imperators (dzimis 1754. gadā)
 1842. gads — Stendāls (Stendhal), franču rakstnieks (dzimis 1783. gadā)
 1910. gads — Nadārs (Nadar), franču fotogrāfs (dzimis 1820. gadā)
 1919. gads — Fricis Bārda, latviešu dzejnieks (dzimis 1880. gadā)
 1934. gads — Kārlis Irbe, latviešu luterāņu mācītājs (dzimis 1861. gadā)
 1953. gads — Andrejs Auzāns, latviešu ģenerālis (dzimis 1871. gadā)
 1960. gads — Rauls Paoli (Raoul Paoli), franču vieglatlēts, bokseris, airētājs, regbists, cīkstonis un aktieris (dzimis 1887. gadā)
 1964. gads — Pēters Lorre (Peter Lorre), kinoaktieris (dzimis 1904. gadā)
 1992. gads — Frīdrihs Hajeks (Friedrich Hayek), Austrijas ekonomists (dzimis 1899. gadā)
 2003. gads — Frics Špīgels (Fritz Spiegl), Austrijā dzimis žurnālists (dzimis 1926. gadā)
 2004. gads — Ruperts Hamers (Rupert Hamer), Austrālijas politiķis (dzimis 1916. gadā)
 2007. gads — Pols Koens (Paul Cohen), amerikāņu matemātiķis (dzimis 1934. gadā)
 2011. gads — Elizabete Teilore (Elizabeth Taylor), Anglijā dzimusi ASV aktrise (dzimusi 1932. gadā)
 2015. gads — Li Guanjao (李光耀), Singapūras politiķis (dzimis 1923. gadā)
 2022. gads — Medlina Olbraita (Madeleine Albright), ASV politiķe (dzimusi 1937. gadā)

 Svētku un piemiņas dienas 
 Āfrikas diena (Zambija)
 Lieldienas (senlatviešiem)
 Republikas diena (Pakistāna)
 Starptautiskā meteoroloģijas diena

 Atsauces 

Kategorija:Marts